b"\n_START_ARTICLE_\nConopof\xc3\xa0gids\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nLes diferents esp\xc3\xa8cies viuen al sotabosc, boscos de bamb\xc3\xba, i pis inferior del bosc. Els membres del g\xc3\xa8nere Conopophaga es troben a la planura de l'Amazones i l'Orinoco, vessants dels Andes centrals i orientals, bosc atl\xc3\xa0ntic, i regions properes, mentre que els membres del g\xc3\xa8nere Pittasoma es troben al Choc\xc3\xb3, Panam\xc3\xa0 i Costa Rica. Algunes esp\xc3\xa8cies viuen als matollars impenetrables, mentre que d'altres viuen en boscos m\xc3\xa9s oberts. La majoria estan completament restringits a h\xc3\xa0bitats humits, per\xc3\xb2 algunes esp\xc3\xa8cies s'estenen per regions m\xc3\xa9s seques a l'est del Brasil.\n_START_SECTION_\nAlimentaci\xc3\xb3\n_START_PARAGRAPH_\nS\xc3\xb3n insect\xc3\xadvors. Els membres del g\xc3\xa8nere Conopophaga s'alimenten principalment mitjan\xc3\xa7ant dos m\xc3\xa8todes, un posant-se sobre el s\xc3\xb2l del bosc fins que veuen la presa, llavors es llancen a terra per atrapar-la. El segon m\xc3\xa8tode consisteix a agafar els insectes directament de les fulles, troncs i branques de la vegetaci\xc3\xb3 baixa. Les preses t\xc3\xadpiques inclouen aranyes, erugues, larves d'insectes, llagostes i escarabats. Algunes esp\xc3\xa8cie s'han observat menjant fruita, i en un cas una granota. Hi ha molt poca informaci\xc3\xb3 disponible sobre la dieta del g\xc3\xa8nere Pittasoma, per\xc3\xb2 presumiblement, tamb\xc3\xa9 s\xc3\xb3n insect\xc3\xadvors, i s'han citat seguint eixams de les formigues del la subfam\xc3\xadlia Ecitoninae."